Kabupaten Mandailing Natal

Kabupaten Mandailing Natal nan acok disabuik Madina adolah sabuah kabupaten di Sumatera Utara, Indonesia. Kabupaten Mandailing Natal babatehan jo provinsi Sumatera Barat.

Sijarah 
Sabalun Mandailing Natal manjadi sabuah kabupaten, wilayah iko masih bagian dari Kabupaten Tapanuli Selatan. Salapeh pamekaran wlayah, dibantuaklah Kabupaten Mandailing Natal manuruik Undang-undang Nomor 12 taun 1998, sacaro formal dirasmian dek Mantari Dalam Nagari pado tanggal 9 Maret 1999.

Pamarintahan

Kecamatan

Demografi 
Panduduak wilayah Kabupaten Mandailing Natal didominasi jo etnis Mandailing nan sacaro bahaso jo budayo dakek jo etnis Batak. Masyarakat etnis Mandailing di kabupaten iko banyak nan bamarga Nasution, Lubis, Pulungan, Harahap, Siregar, Rangkuti, jo Daulay. Kudian diikuti jo urang Minangkabau nan banyak bamukim di daerah-daerah pasisia sajak maso lalu dan ado juo urang Nias.

Urang Minangkabau banyak nan tingga di sakitaran wilayah pasisia sarupo di Natal, Kotanopan, Panyabungan, sarato wilayah lain nan babatehan jo Sumatera Barat. Urang Minang di Madina nampak dari indak adonyo namo marga sarupo urang Mandailing jo Nias. Walau baitu, sabagiannyo masih mangatahui namo suku asanyo nan mirip jo nan ado di Sumatera Barat. Salain berdagang, urang Minang banyak juo nan punyo pakabunan jo patambangan. Di Mandailing Julu banyak ditamukan bakeh panambangan ameh nan ditinggakan dek urang Minang nan dari Agam, sarupo di Huta Godang ado suatu tampek nan dinamokan garabak ni Agom.

Dari daerah Mandailing Natal iko banyak pulo tokoh-tokoh nan manghiasi sijarah Indonesia modern sarupo Abdul Haris Nasution, Sutan Takdir Alisjahbana, Darmin Nasution, dsb.

Salain itu ado juo etnis lainnyo sarupo Jawa jo Sunda nan tibo kudian.

Geografi 
Kabupaten Mandailing Natal talatak pado 0°10'-1°50' Lintang Utara dan 98°10'-100°10' Bujur  Timur jo rentang katinggian 0-2.145 m di ateh pamukoan lauik. Lueh wilayah Kabupaten Mandailing Natal ±6.620,70 km2 atau 9,23 persen dari wilayah Sumatera Utara jo bateh-bateh wilayah sabagai barikuik:

Iklim 
Suhu udara bakisar antaro 23 °C - 32 °C jo kalambaban antaro 80–85%.

Infrastruktur 
Parekonomian Kabupaten Mandailing Natal, ditopang sarana prasarana ekonomi barupo:
 Tasadionyo tanago listrik jo kapasitas tapasang sagadang 60 MVA jo dayo produksi 49.507.816 MWH
 Tasadionyo sarana telekomunikasi barupo telepon kabel jo kapasitas tapasang 4.872 SST, jo telepon selular dari babagai operator sarupo Telkomsel, Indosat, XL, AXIS, jo Flexi
 Sarana jalan sapanjang 2.110 km tadiri dari jalan nagaro 297,70 km, jalan provinsi 161,65 km jo jalan kabupaten 1.423,18 km
 Tasadionyo palabuahan lauik 1 (satu) buah yakni palabuhan Sikara-Kara nan dapek dilabuahi kapa dalam nagari
 Tasadionyo 9 buah bank, tadiri dari 4 buah bank Pamarintah jo 5 buah bank swasta, sarato 1 buah kantua Pagadaian
 Tasadionyo 30 pasa, tadiri dari 1 unit pasa kelas I di Panyabungan 1 unit pasa kelas II di Kotanopan dan 28 unit pasa kelas III tasebar pado 22 kecamatan. Dan sadang dibangun 1 unit pasa modern (Madina Square) di kota Panyabungan

Tampek Wisata 
 Pamandian Aia Angek Balerang, Sibanggor Tonga, Puncak Sorik Marapi
 Pamandian Aia Angek Purba Julu, Puncak Sorik Marapi
 Pamandian Aia Angek Hutaraja, Panyabungan Selatan
 Pamandian Aia Angek Siabu
 Panorama Alam Sopotinjak, Batang Natal
 Pantai Batu Rusa, Maura Batang Gadis
 Pantai Sikara-kara
 Pantai Galon, Natal
 Sarasah Hutanagodang, Kotanopan
 Sarasah Tanobato, Panyabungan Selatan
 Pamandian Sungai Aek Pohon, Tebingtinggi, Panyabungan Timur
 Bagas Godang Ulu Pungkut
 Bagas Godang Panyabungan Tonga, Panyabungan Kota
 Bagas Godang Pidoli Dolok, Panyabungan Kota
 Bagas Godang Singengu, Kotanopan
 Danau Marambe, Sirambas, Panyabungan Barat
 Sampuraga, Sirambas, Panyabungan Barat
 Danau Siombun, Dalan Lidang Panyabungan Kota
 Banduangan Sungai Batang Gadis Aek Godang, Dalan Lidang, Panyabungan Kota
 Jambatan Haji Abdul Hakim Ritonga, jambatan terpanjang di Mandailing Natal
 Gunuang Sorik Marapi

Ekonomi 
Pendapatan Domestik Regional Bruto (PDRB) taun 2007 sagadang Rp. 2.260.838.780.000 jo pendapatan perkapita Rp. 5.464.263 jo tingkek patumbuahan ekonomi 6,12 % per tahun.

Struktur perekonomian Kabupaten Mandailing Natal adolah (PDRB Harago Konstan 2000) taun 2007:
 Patanian: 45,42 %
 Patambangan jo panggalian: 1,54 %
 Industri pangolahan: 3,53 %
 Listrik, gas, jo aia barasiah: 0,32 %
 Bangunan: 10,05 %
 Padagangan hotel jo restoran: 17,79%
 Transportasi jo komunikasi: 4,63 %
 Kauangan, pasewaan, jo jaso parusahoan: 2,01 %
 Jaso-jaso: 14,67 %

Pamarintahan

Kecamatan 
Kabupaten Mandailing Natal tadiri dari 23 kecamatan yaitu:
 Batahan
 Batang Natal
 Bukit Malintang
 Huta Bargot
 Kotanopan
 Lembah Sorik Marapi
 Lingga Bayu
 Muara Batang Gadis
 Muara Sipongi
 Naga Juang
 Natal
 Pakantan
 Panyabungan Barat
 Panyabungan Kota
 Panyabungan Selatan
 Panyabungan Timur
 Panyabungan Utara
 Puncak Sorik Marapi
 Ranto Baek
 Siabu
 Sinunukan
 Tambangan
 Ulu Pungkut
 Sihepeng
 Tabuyung
  Gunuang  Tuo Raya

Catatan kaki 

Kabupaten di Indonesia
Sumatera Utara